మనీష్ తివారీ

మనీష్ తివారీ (జననం 1965 డిసెంబరు 8) ఒక భారతీయ న్యాయవాది, రాజకీయ నాయకుడు. మనీష్ తివారి భారత జాతీయ కాంగ్రెస్ పార్టీ తరుపున 17వ లోక్‌సభకు జరిగిన ఎన్నికలలో ఆనంద్‌పూర్ సాహిబ్‌ నియోజకవర్గం నుండి పార్లమెంటు సభ్యునిగా గెలుపొందాడు. మనీష్ తివారీ 2012 నుండి 2014 వరకు సమాచార ప్రసారశాఖ మంత్రిగా పనిచేశాడు. 2009 నుండి 2014 వరకు లూథియానా నుండి పార్లమెంటు సభ్యునిగా పనిచేశాడు. మనీష్ తివారీ 2024 భారత సార్వత్రిక ఎన్నికలలో చండీగఢ్ నుండి భారతీయ జనతాపార్టీ తరపున పోటీచేసి గెలుపొందాడు.

 వ్యక్తిగత జీవితం 

మనీష్ తివారీ 1965 డిసెంబరు 8న, చండీగఢ్ రాష్ట్రానికి చెందిన పంజాబీ భాషా రచయిత అయిన వి. ఎన్. తివారీ దంపతులకు జన్మించాడు. మనీష్ తివారీ తండ్రి అమృత్ తివారీ ఒక దంతవైద్యుడు, మనీష్ తివారీ తండ్రి 1984లో, చండీగఢ్‌లో ఒక మార్నింగ్ వాక్ చేస్తున్నప్పుడు, ఆపరేషన్ బ్లూస్టార్ జరగడానికి కొన్ని నెలల ముందు మిలిటెంట్ల చేతిలో హతమయ్యాడు. మనీష్ తివారీ తల్లి 2018లో గుండెపోటుతో మరణించింది.

మనీష్ తివారీ చండీగఢ్‌లోని పంజాబ్ యూనివర్శిటీ నుండి బ్యాచిలర్ ఆఫ్ ఆర్ట్స్ డిగ్రీ పట్టా పొందారు. తరువాత ఢిల్లీ విశ్వవిద్యాలయం నుండి బ్యాచిలర్ ఆఫ్ లాస్ పట్టాను పొందారు. మనీష్ తివారీ పంజాబ్ విశ్వవిద్యాలయంలో చదువుతున్నప్పుడు, అతను స్విమ్మింగ్ వాటర్ పోలోలో క్రీడా జట్లకు నాయకత్వం వహించాడు. మనీష్ తివారీ 1996 మార్చిలో నజ్నిన్ షిఫా అనే ముస్లింను వివాహం చేసుకున్నారు ఇప్పుడు ఈ దంపతులు న్యూ ఢిల్లీలోని లోధి గార్డెన్స్‌లో నివసిస్తున్నారు. ఈ దంపతులకు ఇనేకా తివారీ అనే కూతురు ఉంది.

 రాజకీయ జీవితం 

ఎడమ|thumb|మనీష్ తివారీ న్యూఢిల్లీలో 'డిజిటలైజేషన్ సంబంధిత సమస్యల'పై విలేకరుల సమావేశంలో ప్రసంగించారు.
మనీష్ తివారీ 1988 నుండి 1993 వరకు నేషనల్ స్టూడెంట్స్ యూనియన్ ఆఫ్ ఇండియా అధ్యక్షుడిగా పనిచేశాడు.  1998 నుండి 2000 వరకు ఇండియన్ యూత్ కాంగ్రెస్ (I)కి అధ్యక్షత వహించాడు. మనీష్ తివారీ 2004 లోక్‌సభ ఎన్నికలలో పోటీ చేసి ఓడిపోయాడు కానీ 2009 లోక్‌సభ ఎన్నికలలో శిరోమణి అకాలీదళ్ అభ్యర్థి గుర్చరణ్ సింగ్ గాలిబ్‌ను 100,000 ఓట్ల తేడాతో ఓడించి విజయం సాధించాడు. మనీష్ తివారీ కేంద్ర సమాచార, ప్రసార శాఖ మంత్రిగా పనిచేశారు. వృత్తిరీత్యా న్యాయవాది అయిన మనీష్ తివారీ భారత సుప్రీంకోర్టు ఢిల్లీ హైకోర్టులతో పాటు పంజాబ్ హర్యానాలలో ప్రాక్టీస్ చేశాడు.

పార్లమెంటు సభ్యునిగా అతను గూఢచార సంస్థలను పార్లమెంటరీకీ తీసుకురావడానికి ప్రైవేట్ మెంబర్ బిల్లును ఆమోదించడంలో అతను కీలకపాత్ర పోషించాడు. అతను 2014లో ఎన్నికలలో పోటీ చేయాల్సి లూథియానా లోక్‌సభ నియోజకవర్గం నుండి పోటీ చేయాల్సి ఉండగా హఠాత్తుగా, 2014 మార్చిలో గుండె జబ్బుతో ఆసుపత్రిలో చేరాడు. గుండె జబ్బు ఎక్కువ కావడంతో ఎన్నికల్లో పోటీ చేయకూడదని నిర్ణయించుకున్నాడు. అతని స్థానంలో పంజాబ్ మాజీ ముఖ్యమంత్రి బియాంత్ సింగ్ మనవడు రవ్‌నీత్ సింగ్ బిట్టు ఎన్నికల్లో పోటీ చేశాడు. 2022లో భారత జాతీయ కాంగ్రెస్ అధ్యక్ష ఎన్నికలలో మనీష్ తివారీ పోటీ చేస్తాడని ఊహాగానాలు వచ్చాయి.

 మూలాలు 

వర్గం:1965 జననాలు
వర్గం:భారత ప్రభుత్వ మంత్రులు
వర్గం:భారత జాతీయ కాంగ్రెస్ నాయకులు
వర్గం:చండీగఢ్ నుండి ఎన్నికైన లోక్‌సభ సభ్యులు